Olen Helsingissä asuva 27-vuotias maisema-arkkitehti ja kuvataiteilija.
Työskentelen tällä hetkellä maiseman parissa kahdesta eri näkökulmasta.
Maisema-arkkitehtina analysoin ulkotilaa ja tunnistan sen muutostarpeita ja vaalittavia arvoja, joiden pohjalta laadin suunnitelmia ympäristön kehittämiseksi. Toimiva ja kestävä ympäristö, paikan luonteen vahvistaminen ja tilan ajatteleminen kokonaisveistoksena ovat maisema-arkkitehdin työn perusarvoja.
Kuvataiteilijana työskentelen pääasiassa öljyvärein ja maalausteni aiheet liittyvät maiseman kokemiseen sekä tilan ja tarinoiden väliseen yhteyteen. Inspiroidun ympäröivästä tilasta, sen tunnelmasta, valosta ja väreistä. Maisema, tilat ja paikat ovat se kehys, joihin muistot ja erilaiset tunnelmat liittyvät - ne ovat elinympäristöämme. Maalaus voi toimia linkkinä johonkin aiemmin kokemaamme ja tuoda siten jotakin meille olennaista nykyhetkeen. Maalatessani seuraan värien keskinäistä vuorovaikutusta ja pyrin luomaan teokseen selkeän valo- ja tilavaikutelman. Maalausprosessini on melko intuitiivinen ja usein eräänlainen löytöretki, jossa toisinaan luen karttaa ja toisinaan seuraan. Yllätyksellisyys tekeekin työskentelystä erityisen mielenkiintoista.
Parhaillaan jatkan saaristoaiheista maalaussarjaani, josta oli nähtävillä teoksia Taidekeskus Salmelan 30-vuotisjuhlanäyttelyssä 8.6.-11.8.2019, sekä teen suunnittelutöitä yksityisessä maisema-arkkitehtitoimistossa Helsingissä.
Haluatko tehdä yhteistyötä tai tilata maalauksen?
​s. 1992
Maisema-arkkitehti, 2017
sisältäen taideopintoja
Vaihto-opinnot: Technische Universität München, Fakultät für Architektur, 2016
Työnantajiani:
Taidekeskus Salmelan nuorten taiteilijoiden talviresidenssi 2019
Suunnittelukilpailut:
Yhteistyössä Tuuli Salovuoren ja Elina Lindholmin kanssa:
Maria Jotunin puiston ideakilpailu, 1. sija ja yleisöäänestyksen suosikki 2016
Tallinn architecture biennale, lunastus 2015
Seinäjoen Komiakortteli, lunastus 2014
Arkkitehtitoimisto AJAK:n työryhmässä:
Vartiosaari - asumista kaikille -kilpailu, 1. sija 2016
Taidekeskus Salmelan 30-vuotisjuhlanäyttely 2019
Arkkitehti Annikki Paasikiven stipendi
Margit och Petter Forströms Stiftelse
​Suomen maisema-arkkitehtiliitto MARK